**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 11/27.09.2015 г.**

**от заседание на ОИК гр. Септември**

Днес 27.09.2015 г. в сградата на Община Септември, се проведе заседание на ОИК гр. Септември при следния дневен ред:

1. Взимане на решение за Назначаване на Секционни избирателни комисии в община Септември, област Пазарджик, за изборите за общински съветници и за кметове, както и за национален референдум на 25 октомври 2015 г.
2. Утвърждаване на 24 – часови дежурства за периода до започване на отпечатването на бюлетините за изборите за общински съветници и за кметове на 25.10.2015 г.
3. Други текущи организационни въпроси.

На заседанието присъстват всички членове на ОИК Септември

Председател

Мануел Христов Манчев

Зам. председател

Стоян Венциславов Дамянов

Секретар

Георги Маринов Милчев

Членове

1.Павлинка Станоева Церовска

2.Петьо Момчилов Бойчинов

3.Спаска Стефанова Дончева

4.Павлина Александрова Чеширова

5. Наталия Иванова Тряскова

6. Цветелина Спасова Райкова

7. Владимира Йорданова Бояджийска

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 15:00 часа.

По точка първа от дневния ред:

В Общинска избирателна комисия е постъпило предложение с вх. № 61 от 24.09.2015 г. от кмета на община Септември, област Пазарджик за състав на СИК в община Септември.

Представени са всички изискуеми документи по чл. 97, ал. 8, във връзка с чл. 66 от ИК и Решение № 1984-МИ/НР от 08.09.2015 г. на Централната избирателна комисия, включително протокол за проведени консултации на. Спазени са изискванията на чл. 92 от ИК.

В консултациите са участвали представители на парламентарно представени партии и коалиции. Налице е постигнато съгласие между участниците в консултациите по отношение на състава и ръководствата на Секционните избирателни комисии в община Септември.

Протоколът от консултациите е подписан с особено мнение от г-жа Иванка Кърджийска, легитимараща се като представител на КП „България без цензура”. В тази връзка се констатира, че при провеждането на консултациите две лица се легитимират като пълномощници на КП „България без цензура” – Валя Спасова Ал Самара и Иванка Николова Кърджийска. В предложените списъци със състави на СИК са включени посочените и от двете предложения, като по този начин се надвишава приетия от ОИК брой на членове на СИК. Горното налага ОИК Септември да вземе решение кой списък с предложения за членове на СИК от страна на КП „България без цензура” да приеме за меродавен.

В тази връзка бяха обсъдени следните факти и обстоятелства:

Представени са два броя пълномощни, които формално са редовни от външна страна. Пълномощното, представено от Иванка Николова Кърджийска е без дата на издаване и без срок на валидност. Пълномощното, представено от Валя Спасова Ал Самара е издадено на дата 01.09.2015 г. и е със срок на валидност до 01.11.2015 г. Не може да се направи категоричен извод кое упълномощаване е по ново във времето /т.е. би отменило предходното такова/, но с оглед на конкретната дата на издаването му и най-вече с оглед срока на действието му, следва да се приеме, че упълномощаването на Валя Спасова Ал Самара е легитимно, считано към настоящия момент.

От друга страна на настоящата комисия служебно е известно, че г-жа Иванка Николова Кърджийска се легитимира като представител и пълномощник на друг политически субект, участващ в изборите за кметове и общински съветници в Община Септември – Местна Коалиция „Загорово 2015”. ОИК Септември, счита за недопустимо едно и също лице да представлява два различни политически субекта при провеждане на местните избори в Община Септември на 25.10.2015 г. В подкрепа на горното следва да се подчертае, че на ОИК е служебно известно и обстоятелството, че г-жа Кърджийска е регистрирана в кандидатската листа за общински съветници на Местна Коалиция „Загорово 2015”.

И не на последно място всички документи за регистрация на политическа партия и кандидатска листа, касаещи „България без цензура” са подадени в ОИК от упълномощен представител Валя Спасова Ал Самара, с приложено към тях горецитираното пълномощно. Г-жа Кърджийска не се е легитимирала до настоящия момент пред ОИК Септември като представител на тази политическа сила.

С оглед на всичко гореизложено ОИК Септември, приема че легитимен е представения от Валя Спасова Ал Самара списък с предложения за състави на СИК.

Предвид изложеното и на основание чл. 87, ал. 1, т. 5 , във връзка с чл.91, ал.8 и ал. 11 от Изборния кодекс и на основание протокол от заседание, проведено на 27.09.2015 г. ОИК Септември с единодушните гласове на всички присъстващи

**Р Е Ш И:**

Назначава Секционните избирателни комисии в община Септември, област Пазарджик, в състав и членове, съгласно Приложение 1 към настоящия протокол и подробно описани в Решението на ОИК.

По точка втора от дневния ред:

След проведените разисквания беше утвърден график на 24 – часови дежурства за периода до започване на отпечатването на бюлетините за изборите за общински съветници и за кметове на 25.10.2015 г. и същият беше обявен на страницата на ОИК.

По точка трета от дневния ред:

Беше определен графика на дежурствата на членовете на ОИК Септември за следващите седем дни.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 17:00 часа.

Председател

Мануел Христов Манчев

Зам. председател

Стоян Венциславов Дамянов

Секретар

Георги Маринов Милчев

Членове

1.Павлинка Станоева Церовска

2.Петьо Момчилов Бойчинов

3.Спаска Стефанова Дончева

4.Павлина Александрова Чеширова

5. Наталия Иванова Тряскова

6. Цветелина Спасова Райкова

7. Владимира Йорданова Бояджийска